ZAPISNIK SASTANKA TIMA ZA KVALITETU ODRŽANOG U SOBLINCU 26. listopada 2023. u 12.15

Na sastanku prisutni:

Darko Finek, prof. povijesti

Maja Božić, učiteljica RN

Slaven Pokos, učitelj informatike

Antea Rukavina Ivanjko, ravnateljica

Elena Majstorović, učiteljica RN u Soblincu

Ivana Zrinščak, učiteljica matematike

Ana Karažija, školska psihologinja

Anja Knezović, učiteljica engleskog jezika

**Dnevni red:**

1. Web škole i objavljivanje

2. Nacionalni ispiti

3. Uređenje prostora oko škole

4. Odmori i slobodno vrijeme učenika

5. Tim za darovite

**Ad1)** Već je na prošlom sastanku bilo govora o web stranici škole. Ravnateljica je obavijestila, a učiteljica Anja Knezović, koja inače stavlja objave na web stranicu škole, da postoji određeni problem s imenovanjem kolega da uređuju dijelove weba. Na webu stvari nestaju ili se ne spreme.

S obzirom da je bitno održavanje web stranice zbog vidljivosti ponajprije Erasmus+ projekata i kako smo zaposlili novu kolegicu iz informatike ravnateljica će zadužiti kolegicu (već je razgovarala o tome s njom) da pogleda webinar vezano za novu platformu i administraciju kako bi se od drugog polugodišta (ako Carnet aktivira i omogući) prebacili na novi izgled.

**Ad2)** Nacionalni ispiti su ove godine i za 4.razrede o čemu smo već komunicirali na Učiteljskom vijeću nakon što je pristigla obavijest Nacionalnog centra za vanjsko vrednovanje. Ove godine je izmijenjen raspored nacionalnih ispita za 8.razrede pa prema tome povijest više nije zadnja. Učitelj povijesti Darko Finek ne smatra da će to polučiti nešto bolji rezultat iz tog ispita.

Kako su učitelji komentirali da nemaju informaciju o tome što se ispituje Nacionalnim ispitima objavljen je Vodič <https://www.ncvvo.hr/vodic-kroz-sadrzaj-i-strukturu-nacionalnih-ispita-u-cetvrtome-i-osmome-razredu-u-skolskoj-godini-2023-2024/>

Zaključak je da učitelji trebaju s učenicima komunicirati da iako se rezultati ne vrednuju posebno (ocjenom) da ipak mogu nagraditi učenike koji dobro napišu ispit.

**Ad3)** Nakon nevremena je u kanalu starog potoka traženo da se ukloni opasno drveće što su Hrvatske vode i učinile. Međutim rečeno je da se kao protuusluga napravi sadnja zamjenskog drveća, a Hrvatske vode su i ponudile da se taj prostor uredi za potrebe škole.

Dogovoreno je da će se na Učiteljskom vijeću, Vijeću učenika i Vijeću roditelja probati dobiti ideje što napraviti na tom prostoru. Naime, problem je što je taj prostor vrlo blizu prometnice.

**Ad4)** Kako je u novom Kućnom redu škole (stupa na snagu od 3.11.2023.) napisano da mobiteli moraju biti ugašeni razgovarali smo o činjenici da je učenicima uglavnom dosadno na odmorima.

Predloženo je da se pod odmorima omogući učenicima puštanje glazbe, da naprave izazove (mozgalice, kreativni zadaci od Dana darovitih) i neke male sportske aktivnosti (iskoristiti igre od Božićnog lunaparka) kako bi im se na taj način skratilo vrijeme. Također je rečeno da treba barem u prvo vrijeme pojačati dežurstva.

**Ad5)** Kako je propisano Smjernicama škola bi trebala imenovati Tim za darovite. Zbog posebnosti naše škole i problematike organizacije sastanaka Tim za kvalitetu je imenovan i Timom za darovite uz dodatak pedagogice koja će se pozivati po potrebi.

Kako nije bilo više dodatnih pitanja i prijedloga sjednica je završena u 12.55.

Ravnateljica:

Antea Rukavina Ivanjko, dipl.uč.